Elson Hooi

Elson Quincy Hooi (☆ 1 di òktober 1991 na Willemstad) ta un futbolista profeshonal kurasoleño-hulandes i internashonalista pa e selekshon nashonal di Kòrsou. Te 1 di yüli 2023 el a hunga delantero pa e klup Al Minaa S. C. di Irak.

 Karera 
 Karera den klup 
Elson Hooi a nase na Willemstad i a lanta den bario di Buena Vista. Den su hubentut e tabata hunga pa Inter Willemstad. E tabatin 15 aña ora el a wòrdu di skout pa e klup hulandes NAC Breda durante e Weganan di Reino na Den Haag. E ta disidí di muda pa Hulanda pa persiguí un karera futbolístiko. Dia 10 di ougùstùs 2012 e ta debutá pa NAC Breda, hungando kontra Willem II den e liga mayó hulandes. Den temporada 2012-2013 el a skor 4 gol durante 33 wega den e liga mayó hulandes i un gol den e kopa hulandes. Na 2015 el a wòrdu fiá pa algun luna na e klup danes Viborg FF. 

 Klupnan 
KlupPaisAña CVV Willemstad2008 - 2012NAC Breda2012-2016 Viborg FF   2015 FC Volendam   2016  Ermis Aradippou  2016-2017  Vendsyssel FF   2017 ADO Den Haag   2017-2020  Muaither SC  2020-2021  Al-Tadamon SC  2021-2022  Al Minaa SC  2022-2023 

 Karera internashonal 
Hooi a representa su isla natal hungando den e selekshon nashonal di Kòrsou. El a partisipa tantu den e ekipo U-20 (2011) komo U-23 (2012) i a debutá den e ekipo pa adulto dia 5 di yüni 2015, den un wega kontra Trinidad i Tobago. Dos aña despues e ta destaká den e final di Kopa Karibe, ora dia 25 di yüni 2017 el a skor dos biaha kontra Jamaica, hasiendo Kòrsou titulá kampeon pa promé biaha den historia.Coupe des Nations de la Caraïbe : Curaçao détrône la Jamaïque riba la1ere.francetvinfo.fr.. Den e torneo el a termina tambe komo "topscorer". Na 2017 i 2019 el a forma parti di e selekshon pa e Kopa Oro di CONCACAF. En total Hooi a milita pa e selekshon nashonal di Kòrsou na 37 okashon desde 2015 i a anotá 10 gol.

 Link eksterno 
 Transfermarkt
 Worldfootball
 Soccerbase
  National Football Teams

Category:Futbolista
Category:Hende
Category:Kòrsou